CELEX: 22010D0254
Language: da
Date: 2009-11-23 00:00:00
Title: Afgørelse nr. 1/2009 truffet af Samarbejdsrådet EU-Ukraine af 23. november 2009 om nedsættelse af et blandet udvalg

4.5.2010   
            
            
               DA
            
            
               Den Europæiske Unions Tidende
            
            
               L 111/30
            
         AFGØRELSE Nr. 1/2009 TRUFFET AF SAMARBEJDSRÅDET EU-UKRAINE
   af 23. november 2009
   om nedsættelse af et blandet udvalg
   (2010/254/EF)
   SAMARBEJDSRÅDET EU-UKRAINE HAR —
   under henvisning til partnerskabs- og samarbejdsaftalen om oprettelse af et partnerskab mellem De Europæiske Fællesskaber og deres medlemsstater og Ukraine, i det følgende benævnt »aftalen«, særlig artikel 88, og
   ud fra følgende betragtninger:
   
               (1)
            
            
               Artikel 88 i aftalen giver samarbejdsrådet beføjelse til at nedsætte særlige udvalg eller arbejdsgrupper til at bistå det i varetagelsen af dets opgaver og fastlægge sådanne udvalgs eller arbejdsgruppers sammensætning og opgaver samt deres funktionsmåde.
            
         
               (2)
            
            
               Parterne i aftalen er på nuværende tidspunkt ved at forhandle en associeringsaftale, herunder en vidtgående og bred frihandelsaftale.
            
         
               (3)
            
            
               Parterne i aftalen er blevet enige om teksten til associeringsagendaen EU-Ukraine.
            
         
               (4)
            
            
               Der er behov for et udvalg, der kan undersøge, hvilke fremskridt der er gjort med gennemførelsen af associeringsagendaen såvel som fremtidige prioriteter og eventuelle nødvendige tilpasninger. Dette blandede udvalg vil fungere på højt embedsmandsplan —
            
         TRUFFET FØLGENDE AFGØRELSE:
   Eneste artikel
   Samarbejdsrådet nedsætter et blandet udvalg på højt embedsmandsplan. Dette blandede udvalg undersøger, hvilke fremskridt der er gjort med gennemførelsen af associeringsagendaen såvel som fremtidige prioriteter og eventuelle nødvendige tilpasninger hertil.
   Det blandede udvalg mødes regelmæssigt mindst én gang om året.
   
      Udfærdiget i Bruxelles, den 23. november 2009.
      
         
            På samarbejdsrådets vegne
         
         
            Chef for EU's delegation
         
         C. BILDT
         
            Chef for Ukraines delegation
         
         Y. TYMOSHENKO